গোয়ালন্দ (রাজবাড়ী) প্রতিনিধি ঘন কুয়াশার কারণে গোয়ালন্দ দৌলতদিয়ায় ৭ ঘণ্টা ফেরি চলাচল বন্ধ থাকায় বাস-ট্রাকের ৮ কিলোমিটার দীর্ঘ যানজট তৈরি হয়েছে। পারের অপেক্ষায় রয়েছে ১২ শ বাস-ট্রাক। দুর্ভোগে পড়েছেন বাসযাত্রী ও সাধারণ মানুষ। বিআইডব্লিউটিসির দৌলতদিয়া ঘাট ব্যবস্থাপক মো. সফিকুল ইসলাম জানান, রাত ১২ টার দিকে ঘন কুয়াশার কারণে ফেরি চলাচল বন্ধ হয়ে যায়, রাত ৩ টার দিতে কুয়াশা কেটে গেলে পুনরায় ৩টা থেকে ৪টা পর্যন্ত এক ঘণ্টা ফেরি চলাচল করে। আবার পদ্মায় ঘন কুয়াশায় ফেরি চলাচল বন্ধ হয়ে যায়। সকাল ৯টায় ফেরি চলাচল ফের শুরু হয়।